cyanic-selkie/wikianc huggingface dataset:
கனகவல்லி தாலுகா
மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 33930 குடும்பங்கள் கொண்ட கனகவல்லி தாலுகாவின் மொத்த மக்கள் தொகை 1,35,295 ஆகும். மக்கள் தொகையில் ஆண்கள் 66241 மற்றும் 69054  பெண்கள் ஆக உள்ளனர். பாலின விகிதம் 1000 ஆண்களுக்கு 1042 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 11878 - 8.78% ஆகும். சராசரி எழுத்தறிவு   ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே  8.82%   மற்றும் 0.91%    ஆகவுள்ளனர். சதுர கிலோ மீட்டர் பரப்பளவு கொண்ட பால்கர் தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில்   பேர் வீதம் வாழ்கின்றனர். மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 88.41%, இசுலாமியர்கள் 3.82%, பௌத்தர்கள் 5.77%, சமணர்கள் 	0.46%, கிறித்துவர்கள் 1.39% மற்றும் பிறர் 0.15%  ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.
மேற்கோள்கள்
பகுப்பு:சிந்துதுர்க் மாவட்டம் பகுப்பு:சிந்துதுர்க் மாவட்டத்தின் வட்டங்கள்
கர்கென்டல் விளைவு
கர்கென்டல் விளைவு (Kirkendall effect) கர்கென்டல் விளைவு என்பது உலோக அணுக்களின் பரவல் விகிதங்களில் உள்ள வேறுபாட்டின் விளைவாக நிகழும் இரண்டு உலோகங்களுக்கு இடையிலான இடைமுகத்தின் இயக்கம் ஆகும். தூய்மையான உலோகம் மற்றும் அந்த உலோகத்தைக் கொண்ட ஒரு உலோகக்கலவை இடையே அவற்றின் இடைமுகத்தில் கரையாத குறிப்பான்களை வைப்பதன் மூலமும், அணு பரவல் சாத்தியமான வெப்பநிலையில் வெப்பப்படுத்துவதன் மூலமும் இதன் விளைவைக் காணலாம்; குறிப்பான்களுடன் தொடர்புடைய எல்லை நகரும்.
இந்த செயல்முறைக்கு 1941 முதல் 1946 வரை வெய்ன் மாநில பல்கலைக்கழகத்தில் வேதிப் பொறியியல் உதவிப் பேராசிரியரான எர்னஸ்ட் கர்கென்டல் (1914-2005) பெயரிடப்பட்டது. விளைவின் கண்டுபிடிப்பை விவரிக்கும் கட்டுரை 1947 இல் வெளியிடப்பட்டது.
கர்கென்டல் விளைவு முக்கியமான நடைமுறை விளைவுகளைக் கொண்டுள்ளது. இவற்றில் ஒன்று உலோக பிணைப்புக்கான பல்வேறு வகையான கலப்புலோகங்களின் எல்லை இடைமுகத்தில் உருவாகும் வெற்றிடங்களைத் தடுப்பது அல்லது அடக்குவது. இவை கர்கென்டல் வெற்றிடங்கள் என குறிப்பிடப்படுகின்றன.
வரலாறு
கர்கென்டல் விளைவு 1947 ஆம் ஆண்டில் எர்னஸ்ட் கர்கென்டல் மற்றும் ஆலிஸ் ஸ்மிகெல்ஸ்காஸ் ஆகியோரால் பித்தளையில் விரவுதல் நிகழ்தலைப் பற்றிய தொடர்ச்சியான ஆராய்ச்சியின் போதுகண்டுபிடிக்கப்பட்டது. புகழ்பெற்ற விளைவை இவர்கள் கண்டுபிடித்தது தொடர்பான அறிக்கை பித்தளை பரவல் குறித்த அவரது தொடர் கட்டுரைகளில் மூன்றாவதாகும். இந்த மூன்றாவது அறிக்கையே கர்கென்டல் விளைவு பற்றிய முதல் அறிக்கை ஆகும். அவரது இரண்டாவது ஆய்வறிக்கை ஆல்பா பித்தளைகளில் தாமிரத்தை விட துத்தநாகம் விரைவாகப் பரவியது.
மேற்கோள்கள்
பகுப்பு:உலோகவியல்
யூரிமமைன்
யூரிமமைன் அல்லது யூரேமமைன் (Yuremamine) என்பது மீமோசா தெனூயீபுலோராவின் (Mimosa tenuiflora) பட்டையிலிருந்து 2005-ம் ஆண்டு தனித்தெடுக்கப்பட்ட ஒரு தாவரயிண்டோலியக் (phytoindole) காரப்போலி.
கண்டுபிடிக்கப்பட்ட வேளையில் அது தவறுதலாக சிவப்பிண்டோலியக் (pyrrolo[1,2-a]indole) கட்டமைப்பில் சேர்க்கப்பட்டு ஒரு புதிய இண்டோல் காரப்போலியைச் சார்ந்திருப்பததாகக் கருதப்பட்டது. ஆனால், 2015-ம் ஆண்டில் உயிரியூக்கப்பட்ட யூரேமமைனின் முழுச் செயற்கைக் கூட்டிணைப்பு இதன் கட்டமைப்பு மஞ்சட்போலியின் (flavonoid) வழிப்பொருளைப் போன்றிருப்பதை வெளிப்படுத்தியது.
முதலில் யூரேமமைன் தனித்தெடுக்கப்பட்ட போது அந்தக் காரப்போலி இயற்கையாகவே ஊதா நிற திடப்பொருளாகக் கிடைக்கப்பெற்றது, ஆனால் முழுச் செயற்கைக் கூட்டிணைப்பு யூரேமமைனை ஒரு நிறமற்ற இணைவற்ற அமீனாக வெளிப்படுத்தியது. உயர் செயல்பாட்டுத் திரவ நிறச்சாரல் பிரிகையின் தூய்மையாக்கலின் போது உருவாகும் முப்புளோரோஅசிட்டிக் அமிலம் அதற்கு ஊதா நிறத்தைக் கொடுக்கிறது.
மேற்கோள்கள்
பகுப்பு:ஆல்கலாய்டுகள் பகுப்பு:பைரோகலோல்கள் பகுப்பு:இரண்டாம்நிலை ஆல்ககால்கள் பகுப்பு:வேதியியல் பகுப்பு:மருந்துகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழ்நாட்டு உலோகத் திருமேனிகள்
தமிழ்நாட்டு உலோகத் திருமேனிகள் ஏறத்தாழ ஆயிரத்து ஐந்நூறு ஆண்டுகளுக்கு முன்பிருந்து தற்காலம் வரை தமிழ் நாட்டுக் கோயில் தேவைகளுக்காக உலோகங்களினால் உருவாக்கப்பட்ட கடவுட் சிலைகள் ஆகும். இவ்வாறு உருவாக்கப்பட்ட திருமேனிகளில் பல பல்வேறு படையெடுப்புக்களின்போது அழிந்து போய்விட்டன அல்லது காணாமல் போய்விட்டன. மேலும் பல, குடியேற்றவாத ஆட்சிக்காலங்களில் இந்தியாவுக்கு வெளியே கொண்டு செல்லப்பட்டுவிட்டன. சில இந்தியாவின் பல அருங்காட்சியகங்களிலும், ஏனையவை தமிழ் நாட்டின் பல பகுதிகளிலும் அமைந்துள்ள கோயில்களிலும் உள்ளன.
இவை பல விலையுயர்ந்த உலோகங்களால் செய்யப்பட்டிருந்ததனால், இந்துக்கள் அல்லாதோர் தமிழ் நாட்டைக் கைப்பற்றிய காலங்களில், உருவச் சிலைகள் அவ்வுலோகங்களுக்காகக் கொள்ளையடிக்கப்பட்டன. சில சமயங்களில் அவை உருக்கப்பட்டு வேறு தேவைகளுக்கும் பயன்படுத்தப்பட்டன. இந்தியாவுக்கு வெளியே கொண்டு செல்லப்பட்ட உலோகத் திருமேனிகள் இன்று உலகின் பல நாடுகளில் அமைந்துள்ள முக்கியமான அருங்காட்சியகங்களில் வைக்கப்பட்டுள்ளன. குறிப்பாக ஐக்கிய அமெரிக்கா, ஐக்கிய இராச்சியம் ஆகிய நாடுகளில் பல நூற்றுக்கணக்கான தமிழ்நாட்டுத் திருமேனிகள் இருப்பதாகச் சொல்லப்படுகின்றது.
வரலாறு
சங்ககாலம் என அழைக்கப்படும் காலத்தில் உலோகங்களினால் கடவுள் சிலைகள் செய்யப்பட்டதற்கான சான்றுகள் எதுவும் கிடையா. அக்காலத்தில் மரச் சிற்பங்களும், கல்லாலான சிற்பங்களுமே பயன்பாட்டில் இருந்ததாகத் தெரிகிறது. பல்லவர் காலத்திலேயே கடவுள் சிலைகள் முதன் முதலில் உலோகத்தில் செய்யப்படன. பல்லவர் காலத்தில், முன்னர் முன்னணியில் இருந்த சமணம், புத்தம் ஆகிய மதங்களைப் புறந்தள்ளிவிட்டுச் சைவ சமயம் முன்னணிக்கு வந்தது. தமிழ் நாட்டில் பல கோயில்கள் அமைக்கப்பட்டன. பெரும்பாலான கோயில்களில் கருவறைக்குள் வைக்கப்பட கடவுட் சிலை அல்லது இலிங்க உருவங்கள் கல்லால் ஆனவையாக இருந்தன. அரசர்களைப்போல், கடவுளரும் நகர்வலம் வருதல் போன்ற கடமைகளைச் செய்வதன் குறியீடாக, கடவுட் சிலைகளைக் கோயிலைச் சுற்றியும் நகருக்குள்ளும் ஊர்வலமாக எடுத்து வரும் வழக்கம் உருவானது. கற்சிலைகள் தூக்கிச் செல்வதற்கு வசதியாக அமையாததால், உலோகச் சிற்பங்கள் செய்யப்பட்டன.
பல்லவர் காலத்திலேயே கடவுட் திருவுருவங்களை உலோகத்தில் செய்யும் வழக்கம் தமிழ் நாட்டில் தொடங்கியது. அவர்களுக்குப் பின்னர் தமிழ் நாட்டை ஆண்ட சோழர் காலத்திலேயே தமிழ் நாட்டு உலோகப் படிமங்கள், சிறப்பின் உச்ச நிலையை எட்டின. இத்துறையில் உலகப் புகழ் பெற்ற பல அரிய கலைப் படைப்புக்கள் சோழர் காலத்திலேயே உருவாக்கப்பட்டன. இக் காலத்திலேயே படிமங்கள் செய்வதற்கான முறைகளையும், அளவுகளையும், வெவ்வேறு கடவுளர்களின் உருவ இலக்கணங்களையும் விளக்கும் நூல்கள் தமிழ் நாட்டில் எழுந்தன. இவை சிலைகளுக்குரிய உறுப்புக்களின் அளவு விகிதங்கள் முதலியவற்றை விளக்கியதுடன், பல்வேறு வகையான கடவுளரின் உருவ அமைப்பு, இயல்புகள் முதலியவற்றையும் எடுத்துக் கூறுவனவாக அமைந்திருந்தன. தென்னாட்டில் தோன்றிய மானசாரம் எனும் சிற்பநூல், சிவாகமங்களுள் தலையாய காமிகாகமம் என்னும் ஆகமநூல் ஆகியவற்றில் படிமவியல் குறித்த விவரமான தகவல்கள் உள்ளன. இந்நூல்கள் விளக்கிய விதிகளின்படி செய்யப்பட்ட உருவச்சிலைகள் அழகும், எளிமையும் வாய்ந்தவையாக விளங்கின.
சோழர் காலத்துக்குப் பின்வந்த விசயநகரப் பேரரசுக் காலத்திலும், நாயக்க மன்னர் காலத்திலும் உலோகத் திருமேனிகள் செய்யப்பட்டன ஆயினும், சோழர் காலத் திருமேனிகளைப்போல் சிறப்புடையனவாக அவை அமையவில்லை. இன்றும் உலோகத் திருமேனிகள் தமிழ்நாட்டின் தஞ்சாவூர், கும்பகோணம் உள்ளிட்ட பல பகுதிகளில் உருவாக்கப்படுகின்றன. இவை உள்நாட்டுக் கோயில்களின் தேவைகளை நிறைவுசெய்வதுடன், வெளிநாட்டுக் கோயில்களுக்கும் அனுப்பப்படுகின்றன. இத்தகைய சிலைகளைச் செய்பவர்கள் ஆகமங்களில் சொல்லப்பட்ட விதிமுறைகளையே கடைப்பிடித்து வருகின்றனர். இவை தவிர, வீடுகளிலும், வணிக நிறுவனங்களிலும், பிற இடங்களிலும் வைக்கக்கூடியதாகக் காட்சிப் பொருள்களாகவும் இவை உருவாக்கப்படுகின்றன. சுற்றுலாப் பயணிகளிடமும் இவற்றுக்கு நல்ல மதிப்பு உண்டு.
உலோகங்கள்
உலோகத் திருமேனிகள், பொன், வெள்ளி, செம்பு, வெண்கலம், பஞ்சலோகம் போன்ற உலோகங்களினால் செய்யப்படுகின்றன. பொன் விலையுயர்ந்த உலோகமாகையால் அதனால் செய்யப்பட்ட சிலைகளும் மிகவும் குறைவு. அவ்வாறு இருந்தவையும், அவ்வப்போது நிகழ்ந்த படையெடுப்புக்களின்போது கொள்ளையிடப்பட்டன. தற்காலம் வரை தப்பியிருக்கும் பெரும்பாலான தெய்வச் சிலைகள் செம்பு, வெண்கலம், பஞ்சலோகம் ஆகிய உலோகங்களில் செய்யப்பட்டவையே. பஞ்சலோகமே தெய்வச்சிலைகள் செய்வதற்குப் பெரிதும் விரும்பப்படுகிறது. பஞ்சலோகம் என்பது, தங்கம், வெள்ளி, செம்பு, ஈயம், பித்தளை ஆகிய ஐந்து உலோகங்களைக் குறிப்பிட்ட அளவுவிகிதங்களில் கலந்து உருவாக்கப்படுகின்றது. கோயில் தேவைகளுக்காகச் செய்யப்படும் கடவுட் சிலைகளை விடக் காட்சிப் பொருட்களாகச் செய்யப்படும் உலோகக் கடவுட் சிலைகள் விலை மலிவான பித்தளை போன்ற உலோகங்களாலும் செய்யப்படுகின்றன. தற்காலத்தில் இரும்பை அடிப்படையாகக் கொண்ட மலிவான கலப்புலோகங்களில் சிலைகளைச் செய்து, செப்பு நிறம், பொன்னிறம் போன்ற நிறப்பூச்சுக்களைப் பூசியும் விற்பனை செய்கின்றனர். இவற்றில் பெரும்பாலானவை கலைத்தரம் கொண்டவையாக இருப்பதில்லை.
குறிப்புக்கள்
<References/>
வெளியிணைப்புக்கள்
பகுப்பு:தமிழர் சிற்பக்கலை பகுப்பு:தமிழர் உலோகத் தொழில்நுட்பம்
டெத் ஒஃப் எ பிரசிடண்ட்
வகை
விபரணப்படம்
கதை
2007 ஆம் ஆண்டு அமெரிக்காவில் சிகாகோவில் மக்கள் அதிபர் ஜோர்ஜ் புஷ் பல நாடுகளில் போர்ச்சூழலை உருவாக்கிய காரணத்தினால் சீற்றம் அடையும் மக்கள் போராட்டம் நடத்துகின்றனர். அப்போராட்டத்தில் பல்கழைக்கழகத்திலிருந்து வெளியேற்றப்பட்ட மாணவர் ஒருவர் தலைமைப் பொறுப்பினை ஏற்கின்றார்.ஜோர்ஜ் புஷும் சுட்டு வீழ்த்தப்பட்டு இறக்கின்றார். பின்னர் அம்மாணவராலேயே ஜோர்ஜ் புஷ் அடுக்குமாடிக்கட்டிடத்திலிருந்து சுட்டுவீழ்த்தப்படுகின்றார் என நினைத்து அவரைக் கைது செய்கின்றனர் காவல்துறையினர். ஆனால் சீரியா நாட்டில் விடுமுறைக்காகச் சென்ற சிக்ரி என்ற அமெரிக்காவைப் பிறப்பிடமகக் கொண்ட இஸ்லாமியரே அல் கொய்தா இயக்கத்துடன் தொடர்புகொண்டு இத்தாக்குதலை நடத்தியிருக்க வேண்டுமென்ற பொய்க்குற்றச்சாட்டுக்களை சுமத்தி தீர்ப்பளிக்கின்றனர் அமெரிக்க நீதிபதிகள். இதற்கிடையில் அமெரிக்காவிற்காக போர் செய்த முன்னாள் படையினர் அக்கொலைச் சம்பவத்தின் போது கைது செய்யப்பட்டு பின்னர் விடுதலையும் செய்யப்படுவது குறிப்பிடத்தக்கது.
வெளியிணைப்புகள்
பகுப்பு:ஆவணத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:பிரித்தானிய திரைப்படங்கள்
கன்சர்வேட்டிவ் கட்சி (ஐக்கிய இராச்சியம்)
கன்சர்வேடிவ் மற்றும் யூனியனிசக் கட்சி (Conservative and Unionist Party) (பொதுவாக கன்சர்வேடிவ் கட்சி), பழமைவாதக் கட்சி என்று பொருள்படும் ஐக்கிய இராச்சியத்தின் ஓர் அரசியல் கட்சியாகும். இங்கிலாந்து அரசியலில் நடு-வலது பார்வை உடைய இக்கட்சி தற்போதைய வடிவில் பத்தொன்பதாம் நூற்றாண்டின் துவக்கத்தில் துவக்கப்பட்டது.
1678 ஆம் ஆண்டு உருவான டோரி கட்சியின் மறுபிறப்பாக விளங்கிய இக்கட்சி இன்று சில நேரங்களில் டோரி கட்சி என்றே வழங்கப்படுகிறது. இக்கட்சி அரசியல்வாதிகளும் டோரிகள் என்று அழைக்கப்படுகின்றனர். அவர்களது பெயர் விளக்குவதைப்போலவே இக்கட்சியினர் புதுமைகளைப் புகுத்துவதை எதிர்க்கின்றனர். அரசுக் கட்டுப்பாடுகள் குறைந்து தனியார்த்துறை தழைப்பதே இவர்களது கொள்கையாகும்.
வெளியிணைப்புகள்
பகுப்பு:ஐக்கிய இராச்சியத்தின் அரசியல் கட்சிகள்
கம்மம்பட்டி ஊராட்சி
கம்மம்பட்டி ஊராட்சி (Kammampatti Gram Panchayat), தமிழ்நாட்டின் தர்மபுரி மாவட்டத்தில் உள்ள நல்லம்பள்ளி வட்டாரத்தில் அமைந்துள்ளது. இந்த ஊராட்சி, தர்மபுரி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6398 ஆகும். இவர்களில் பெண்கள் 2888 பேரும் ஆண்கள் 3510 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மகாராட்டிரவாதி கோமந்த கட்சி
பகுப்பு:இந்திய அரசியல் கட்சிகள்
நிகோலாய் அலெக்சாந்திரோவிச் கொசூரேவ்
நிகோலாய் அலெக்சாந்திரோவிச் கொசூரேவ் (Nikolai Alexandrovich Kozyrev) (Никола́й Алекса́ндрович Ко́зырев; செப்டம்பர் 2, 1908 - பிப்ரவரி 27, 1983) ஓர் உருவிய வானியலாளரும் வானியற்பியலாளரும் ஆவார்.
வாழ்க்கை
இவர் புனித பீட்டர்சுபர்கில் பிறந்தார். 1928 இல் புனித பீட்டர்சுபர்கு பல்கலைக்கழகத்தில் பட்டம் பெற்றார். இவர் 1931 இல் இலெனின்கிராதுக்குத் தெற்கில் அமைந்த புல்கொவோ வான்காணகத்தில் பணிபுரியலானார். இவர் உருசிய வானியற்பியலாளர்களில் திறமை மிக்கவராகக் கருதப்பட்டார்.
தகைமைகள்
பின்வரும் வானியல் பொருள்கள் இவரது நினைவாகப் பெயர் இடப்பட்டுள்ளன:
வெளி இணைப்புகள்
பகுப்பு:1908 பிறப்புகள் பகுப்பு:1983 இறப்புகள் பகுப்பு:உருசிய வானியலாளர்கள் பகுப்பு:உருசிய வானியற்பியலாளர்கள் பகுப்பு:சோவியத் வானியலாளர்கள் பகுப்பு:சோவியத் வானியற்பியலாளர்கள்
ஹாப்பூர் சட்டமன்றத் தொகுதி
ஹாப்பூர் சட்டமன்றத் தொகுதி, உத்தரப் பிரதேச சட்டமன்றத்துக்கான தொகுதியாகும். இது மீரட் மக்களவைத் தொகுதிக்கு உட்பட்டது.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் கீழ்க்காணும் பகுதிகள் உள்ளன.
சான்றுகள்
பகுப்பு:உத்தரப் பிரதேச சட்டமன்றத் தொகுதிகள் பகுப்பு:காசியாபாத் மாவட்டம், இந்தியா
ஈலியம் முப்படி
ஈலியம் முப்படி (Helium trimer) மூன்று ஈலியம் அணுக்கள் கொண்ட ஒரு பலவீனமான பிணைப்பு மூலக்கூறு ஆகும். வான் டெர் வால்சு விசை இந்த மூன்று அணுக்களையும் இணைத்துள்ளது. மூன்று ஈலியம் அணுக்கள் இணைந்து உருவாகும் ஈலியம் முப்படி இரண்டு அணுக்கள் இணைந்து உருவாகும் ஈலியம் இருபடியைக்காட்டிலும் நிலைப்புத்தன்மை மிகுந்ததாக உள்ளது. மேலும் ஈலியம் -4 அணுக்களின் மூன்று அணு கலவையானது எஃபிமோவ் விளைவு என்ற குவாண்டம் இயங்கியல் விளைவைக் கொண்டுள்ளது. ஈலியம் -3, ஓர் முப்படியை உருவாக்கும் என்று எதிர்பார்க்கப்படுகிறது, இருப்பினும் ஈலியம் -3 யைக் கொண்டுள்ள அடிப்படை இருபடிகள் முற்றிலும் நிலையற்றவையாகும்.
குளிர்ந்த ஈலியம் வாயுவை குழாய் முனை ஒன்றிலிருந்து ஒரு வெற்றிட அறைக்குள் விரிவடையச் செய்வதன் மூலம் ஈலியம் முப்படி மூலக்கூறுகள் உருவாக்கப்படுகின்றன. இதே முறையில் ஈலியம் இருபடியும் பிற ஈலியம் மூலக்கூறுத் தொகுதிகளும் உருவாக்கப்படுகின்றன. விளிம்பு விளைவு கீற்றணியின் மீது பருப்பொருள் அலையின் செயல்பாடு இம்மூலக்கூற்றின் இருப்பை நிருபித்தது .பயன்படுத்தப்படும் கீற்றணிகளில் மூலக்கூறுகள் புகுந்து செல்ல பட்டைகளுக்கு இடையே காலியிடம் இருக்க வேண்டும், கண்ணாடி ஈலியத்தை தடுத்துவிடும் என்பது கவனிக்கத்தக்கது. கூலும் வெடிப்பு படமாக்கல் மூலம் ஈலியம் முப்படி மூலக்கூறுகளின் பண்புகளை கண்டறியமுடியும். இம்முறையில் சீரொளியானது ஒரே நேரத்தில் மூன்று அணுக்களையும் அயனியாக்குகிறது. இம்மூன்று அயனிகளும் தனித்தனியாகப் பிரிந்து நகர்கின்றன. பின்னர் கண்டறியப்படுகின்றன.
ஈலியம் முப்படி மூலக்கூறுகள் 100 Å அளவுக்கு பெரிய மூலக்கூறுகளாகும். இவை ஈலியம் இருபடி மூலக்கூறுகளைக்காட்டிலும் பெரியவையாகும். எதிர்பார்த்தபடி அணுக்கள் சமச்சீர் முக்கோணத்தில் ஒழுங்கமைக்கப்படாமல் சீரற்ற வடிவ முக்கோணங்களை உருவாக்குகின்றன. ஓர் ஈலியம் அணு அயனியாக்கம் மற்றும் கிளச்சியடையும்போது அணுக்களிடையே கூலும்பிக் சிதைவு ஏற்படலாம். இதனால் பிரிக்கப்பட்டு தனித்தனியாக இருந்தாலும் முப்படியின் மற்ற அணுக்களுக்கு ஆற்றல் மாற்றப்படலாம். அணுக்கள் அருகருகே இருக்கும்போது இம்மாற்றம் நிகழும் வாய்ப்பு அதிகமாகும். அணுக்களுக்கிடையிலான இடைவெளி 3.3 முதல் 12 Å அளவு வரைக்கும் மாறுபடுகிறது 4He3 அணுத்திட்ட்த்தின் சராசரி மூலகூறிடை கூலும் சிதைவு இடைவெளி 10.4 Å இருக்கலாமென ஊகிக்கப்படுகிறது. 3He4He2 அணுத்திட்டத்தில் இந்த இடைவெளி 20.5 Å அளவுக்கு பெரியதாகும்.
மேலும் படிக்க
பகுப்பு:ஈலியம் பகுப்பு:ஈலியம் சேர்மங்கள்
தமிழகத் துறைமுகங்கள்
கட்டுமானப் பணிகள் நடைபெற்றுகொண்டிருக்கும் துறைமுகங்கள்
பகுப்பு:தமிழ்நாட்டுப் போக்குவரத்து பகுப்பு:தமிழ்நாட்டுத் துறைமுகங்கள்
பூவே செம்பூவே (தொலைக்காட்சித் தொடர்)
பூவே செம்பூவே என்பது கலைஞர் தொலைக்காட்சியில் 5 ஆகத்து 2019 முதல் திங்கள் முதல் வெள்ளி வரை இரவு 7:00 மணிக்கு ஒளிபரப்பாகும் குடும்ப உறவுக்கும், காக்கிச் சட்டைக்கும் இடையேயான போராட்டத்தை மையமாக வைத்து எடுக்கப்பட்ட தொலைக்காட்சித் தொடர் ஆகும். லைட் சவுண்ட் மற்றும் மேஜிக் நிறுவனம் தயாரிக்கும் இந்த தொடருக்கு இயக்குனர் சார்லஸ் திரைக்கதை அமைத்திருக்கிறார். இயக்குனர் மனோ பாலாஜி என்பவர் இயக்க, மௌனிகா தைரியமானா காவல் அதிகாரியாக பத்ரா என்ற கதாபாத்திரத்தில் நடிக்கின்றார். அண்ணி உமா மகேஸ்வரி என்ற கதாபாத்திரத்தில் பிரபல நடிகை ஷமிதா வில்லத்தனத்தில் அடுத்த பரிமாணத்தை காட்டி மிரட்ட வருகிறார். இவரின் தம்பியாக புதுமுக நடிகர் நியாஸ் கான் என்பவர் கார்த்திகேயன் என்ற கதாபாத்திரத்தில் பத்ராவுக்கு ஜோடியாக நடிக்கின்றார்.
கதைச்சுருக்கம்
பத்ரா என்ற நேர்மையான இளம் போலீஸ் அதிகாரி திருமணமாகி புகுந்த வீட்டிற்கு செல்லும் ஒரு பெண். தனது கணவன் மீதான காதலுக்கிடையே, கடமையை ஆற்ற பாடுபடும் பத்ரா, உமா மகேஷ்வரியால் என்னென்ன பிரச்சனைகளை சந்திக்கிறாள்? தனது கணவனின் அன்பையும் குடும்பத்தினரின் மனதையும் எப்படி வெல்கிறார்? என்பது தான் இந்த தொடரின் கதை.
வெளி இணைப்புகள்
பகுப்பு:கலைஞர் தொலைக்காட்சி நிகழ்ச்சிகள்
பகுப்பு:கலைஞர் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழ் காவல் தொலைக்காட்சி தொடர்கள்‎ பகுப்பு:தமிழ் காதல் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
நிழல் (ஒளியியல்)
நிழல் என்பது ஓா் ஒளிமூலத்திலிருந்து வரும் ஒளிக்கதிா்கள் ஒளிபுகாப் பொருளால் தடைப்படும் பொழுது ஏற்படுகின்ற ஓா் இருண்ட பகுதியாகும்.
நிழல்கள் ஏற்படும் விதம்
AB என்ற ஒரு ஒளிபுகாப் பொருள், ஒரு மின்னிழை விளக்கிற்கும், சுவா்ப்பரப்பிற்கும் இடையே வைக்கப்படுகிறது. A,B க்கு இடையே விழும் கதிா்கள் AB என்ற பொருள் வழியே செல்ல முடிவதில்லை. AB க்கு பின்புறம், சுவரின் பரப்பு ஒளியைப் பெறுவதில்லை. சுவரின் மற்ற பகுதிகள் ஒளியைப் பெறுகின்றன. எனவே, பொருளின் A1 B1 என்ற நிழல் சுவா்ப்பரப்பில் ஏற்படுகின்றது. நிழலின் உருவமானது, பொருளின் உருவத்தையே பெற்றுள்ளது.
நிழல்கள் உருவாகும் விதம் - கருநிழல் மற்றும் புறநிழல்
ஒரு புள்ளி ஒளிமூலத்திலிருந்து வரும் ஒளியின் பாதையில் ஓா் ஒளிபுகாப் பொருளை வைத்தால், திரையில் ஏற்படும் நிழல் ஒரே சீரான கருமையான நிழலாக இருக்கும். இதுவே கருநிழல் எனப்படும்.
ஓா் அகன்ற அல்லது பெரிய ஒளி மூலத்திலிருந்து வரும் ஒளியின் பாதையில் ஓா் ஒளிபுகாப் பொருள் வைக்கப்பட்டால், திரையில் கருநிழல் பகுதி ஏற்படுகிறது. இப்பகுதியில் ஒளி வந்து சேருவதில்லை. கருநிழல் பகுதியைச் சுற்றிலும் ஓரளவு ஒளியுள்ள வளைய நிழல் பகுதியைக் காணலாம்.
பகுப்பு:இயற்பியல்
சமவிசைசார் புள்ளி
யூக்ளிடிய வடிவவியலில் ஒரு முக்கோணத்தை எந்தவொரு புள்ளியை மையமாகக் கொண்டு நேர்மாற்றும்போது அம்முக்கோணமானது சமபக்க முக்கோணமாக உருமாற்றமடைகிறதோ, அந்தப் புள்ளியே அம்முக்கோணத்தின் சமவிசைசார் புள்ளி (isodynamic point) எனப்படும். மேலும் முக்கோணத்தின் ஒவ்வொரு உச்சிக்கும் சமவிசைசார் புள்ளிக்கும் இடைப்பட்ட தூரமானது அந்தந்த உச்சிக்கு எதிரிலமையும் முக்கோணப் பக்கநீளங்களுக்கு எதிர்விகிதத்தில் இருக்கும். சமபக்க முக்கோணத்திற்கு அதன் நடுக்கோட்டுச்சந்தி மட்டுமே ஒரேயொரு சமவிசைசார் புள்ளியாக அமையும்ம். ஒவ்வொரு அசமபக்க முக்கோணத்திற்கும் இரு சமவிசைசார் புள்ளிகள் உள்ளன. கணிதவியலாளர் ஜோசப் நியுபெர்க் இப்புள்ளிகள் பற்றி ஆய்வு செய்து அவற்றுக்கு இப்பெயரிட்டார்.
சமவிசைசார் புள்ளிகள் இரண்டும் முக்கோண மையங்களாகும். மேலும் இவை மோபியஸ் உருமாற்றங்களின் கீழும் மாறாநிலை கொண்டவையாக இருக்கும்.
தொலைவு விகிதங்கள்
ABC முக்கோணத்தின் சமவிசைசார் புள்ளிகள் S, S' எனில், கீழ்க்காணும் சமன்பாடுகள் உண்மையாய் இருக்கும்:
அதாவது தொலைவுகள் AS, BS, CS மூன்றும் முக்கோணத்தின் பக்க நீளங்கள் BC, AC, AB மூன்றுக்கும் எதிர்விகிதத்தில் இருக்கும்.
உருமாற்றங்கள்
ஒரு புள்ளி நேர்மாற்றம் மற்றும் மோபியஸ் உருமாற்றங்களைப் பொறுத்து அமையும் பண்புகளைக் கொண்டும் ABC முக்கோணத்தின் சமவிசைசார் புள்ளிகள் S and S' இரண்டையும் வரையறுக்கலாம்.
முக்கோணம் ABC இன் சுற்றுவட்டத்தின் உட்புறத்தை ABC இன் உருமாற்ற முக்கோணத்தின் சுற்றுவட்டத்தின் உட்புறமாகவே உருமாற்றும் மோபியஸ் உருமாற்றங்களினால் சமவிசைசார் புள்ளிகள் நிலைமாறாமல் உள்ளன. ஆனால் சுற்றுவட்டத்தினை உள்ளும் வெளியுமாக மாற்றும் உருமாற்றங்களில் சமவிசைசார் புள்ளிகள் ஒன்று மற்றதாக மாற்றப்படுகின்றது.
கோணங்கள்
அப்பலோனியஸ் வட்டங்களின் வெட்டும் புள்ளிகளாக அமைகின்ற சமவிசைசார் புள்ளிகளை வேறு மூன்று வட்டங்களின் வெட்டும் புள்ளிகளாக அமைவதையும் காணலாம்:
முக்கோணத்தின் உச்சிகளாலான (A,B), (A,C), (B,C) ஆகிய மூன்று சோடிப் புள்ளிகளின் வழியாகக் செல்வதும், முக்கோணத்தின் சுற்றுவட்டத்தினை 2π/3 அளவு உச்சிக்கோணம் கொண்ட வில்லையில் வெட்டுவதுமான மூன்று வட்டங்களும் முக்கோணம் ABC இன் முதல் சமவிசைசார் புள்ளியில் வெட்டிக் கொள்கின்றன.
இதேபோல, (A,B), (A,C), (B,C) வழியாகக் செல்வதும், முக்கோணத்தின் சுற்றுவட்டத்தினை π/3 அளவு உச்சிக்கோணம் கொண்ட வில்லையில் வெட்டுவதுமான மூன்று வட்டங்களும் முக்கோணம் ABC இன் இரண்டாவது சமவிசைசார் புள்ளியில் வெட்டிக் கொள்கின்றன.
முக்கோணத்தின் மூன்று உச்சிகளோடும் சமவிசைசார் புள்ளிகள் உருவாக்கும் கோணங்கள் பின்வரும் சமன்பாடுகளை நிறைவு செய்கின்றன :
ABC முக்கோணத்தின் மூன்று பக்கங்களிலும் சமவிசைசார் புள்ளி S ஐ எதிரொளிப்பதால் கிடைக்கும் புள்ளிகளாலான முக்கோணம் ஒரு சமபக்க முக்கோணம் ஆகும். அதைப் போலவே, S இலிருந்து முக்கோணத்தின் மூன்று பக்கங்களுக்கும் வரையப்படும் செங்குத்துக்கோடுகளின் அடிப்புள்ளிகளால் உருவாகும் பாத முக்கோணமும் சமபக்க முக்கோணமாக இருக்கும். ABC முக்கோணத்தினுள் வரையப்படும் சமபக்க முக்கோணங்களில் மிகக் குறைந்த பரப்பளவு கொண்டது பாத முக்கோணம் ஆகும்.
முந்நேரியல் ஆயதொலைவுகள் மூலமாக
சமவிசைசார் புள்ளிகளின் முந்நேரியல் ஆயதொலைவுகள் மூலமாக அவற்றைக் காணலாம்
வெளியிணைப்புகள்
பகுப்பு:முக்கோண மையங்கள்
செய்தி பிறந்த கதை (நூல்)
செய்தி பிறந்த கதை என்னும் நூல் பெங்களூரின் முதல் தமிழ் நாளிதழான தினச்சுடரின் ஆசிரியர் பா. சு. மணி எழுதிய நூலாகும்.
அமைப்பு
பா. சு. மணி தினத்தந்தி நாளிதழில் வேலைக்குச்சேர்ந்து, ஆதித்தனாரிடம் பத்திரிக்கை பாடம் படித்து சென்னைக்கு வெளியே துவக்கப்பட்ட முதல் தமிழ் மாலை நாளிதழான நெல்லை பதிப்பான மாலைமுரசு நாளிதழின் ஆசிரியராகி அதன் விற்பனையை அதிகரிக்க செய்த உத்திகள், பின்னர் பெங்களூரில் தினச்சுடர் மலை நேர இதழை தொடங்கிய காலத்தில் அதை வளர்த்தெடுக்க மேற்கொண்ட முயற்சிகள் ஆகியவற்றை ஒரு இதழியலாளரின் தன்வரலாறு போன்று அமைந்துள்ளது. இதை இதழியல் படிப்பவர்களுக்கு பாட நூலாக வைக்கலாம் என தினமணி இதழின் முன்னாள் ஆசிரியர் ஏ. என். சிவராமன் தனது வாழ்த்துரையில் குறிப்பிட்டுள்ளார்.
உசாத்துணை
செய்தி பிறந்த கதை நூல் முதற் பதிப்பு 1998, தினச்சுடர் பிரிண்டிங் டிவிசன், 11/2, குயின்ஸ் ரோடு, பெங்களூர்-52 பகுப்பு:1998 தமிழ் நூல்கள் பகுப்பு:ஊடகவியல் தமிழ் நூல்கள்
எண்கணிதம்
எண் கணிதம் (Arithmetic) என்பது கணிதத்தின் ஒரு பிரிவு (அல்லது அதன் முன்னோடி) ஆகும். இது எண்களின் மீது செய்யப்படும் செய்முறைகளின் அடிப்படை இயல்புகளை விளக்குகிறது. வழமையான செய்முறைகள், கூட்டல், கழித்தல், பெருக்கல், வகுத்தல் என்பனவாகும். வர்க்கம், வர்க்கமூலம் போன்ற உயர்நிலைச் செய்கைகளும் இவற்றுடன் சேர்க்கப்படுவதுண்டு. எண்கணிதக் கணிப்பு ஒரு செய்முறை ஒழுங்குக்கு அமையச் செய்யப்படுகின்றது.
இயற்கை எண்கள், முழு எண்கள், விகிதமுறு எண்கள் (பின்ன வடிவிலானவை) மற்றும் உண்மை எண்கள் (தசம எண்கள்) என்பவை தொடர்பான எண்கணிதம் பொதுவாக ஆரம்ப வகுப்பு மாணவர்களால் கற்கப்படுகின்றது. நூற்றுவீத அடிப்படையில் எண்களைப் பிரதிநிதித்துவப்படுத்தும் முறைகளும் இந் நிலையிலேயே கற்கப்படுகின்றன. பொதுவாகப் பெரும்பாலான நாடுகளில் ஆரம்பநிலை மாணவர்கள் கூட்டல் வாய்பாடு, பெருக்கல் வாய்பாடு என்பவற்றை மனனம் செய்வது கட்டாயமானது. இது வாழ்நாள் முழுவதும் எண் கணிதச் செய்கைகளைச் செய்வதற்கு அம் மாணவனுக்கு வேண்டியது. தற்காலத்தில் பெரும்பாலான வளர்ந்தவர்கள் எல்லா எண் கணிதக் கணிப்புகளுக்கும் கணிப்பொறி அல்லது கணினிகளையே உபயோகிக்கிறார்கள்.
வரலாறு
எண்கணிதத்தின் முற்பகுதி வரலாறு பற்றி ஒரு சிறிய அளவில் தான் ஆதாரங்கள் மட்டுமே கிடைக்கப்பெற்றுள்ளது. அதில் குறிப்பிடத்தக்க ஒன்று மத்திய ஆப்பிக்காவில் உள்ள கொங்கோ குடியரசு நாட்டில் 20,000 மற்றும் 18,000 கி.மு. இடைப்பட்ட காலத்தை கொண்ட ஈசாங்கோ எழும்பு கிடைத்துள்ளது.
கி.மு 2000 ஆம் ஆண்டுகளுக்கு முற்பகுதியிலேயே அனைத்து அடிப்படை எண்கணித நடவடிக்கைகளையும் எகிப்தியர்கள் மற்றும் பாபிலோனியர்கள் முதன்முதலில் பயன்படுத்திய ஆதாரங்கள் கிடைக்கப்பட்டுள்ளது. அந்த ஆதாரங்கள் அவர்கள் கண்க்குகளில் உள்ள சிக்கல்களை தீர்ப்பதற்கு எந்த செயல்முறையை பயன்படுத்தினர் என்பதுப் பற்றிய எந்த ஒரு குறிப்பும்மில்லை. ஆனால் குறிப்பிட்ட எண் அமைப்பு முறையின் பண்புகளைப் பற்றியும் மற்றும் சிக்கலான தன்மையை குறித்தும் ஆதாரக் குறிப்புகள் உள்ளது.
முந்தைய எண் அமைப்புகள், நிலைப்படுத்தப்பட்ட குறிமுறையை கொண்ட தசம எண்கள் அடிப்படையில் இல்லை. குறிப்பாக பாபிலோனிய கண்க்கீடு முறைகள் அறுபது (அடிப்படை 60) எண்களின் அடிப்படையிலும் மற்றும் மாயா எண்கள் இருபது (அடிப்படை 20) எண்களின் அடிப்படையிலும் உள்ளதாக இருந்திருககிறது. இந்த இட மதிப்பு கருத்தின் காரணமாக, வெவ்வேறு மதிப்புகளுக்கு அதே இலக்கங்களை மறுபரிசீலனை செய்வது, எளிதான மற்றும் திறமையான கணக்கீட்டு முறைகளுக்கு வழிவகுத்தது.
நவீன கணித தொடர்களின் தொடர்ச்சியான வரலாற்று வளர்ச்சி என்பது பண்டைய கிரேக்கத்தின் ஹெலனிசி நாகரீகத்தில் இருந்து ஆரம்பமாகிறது. இது பாபிலோனிய மற்றும் எகிப்திய உதாரணங்களைவிட மிகப் பிற்பாடு தோன்றியது. சுமார் 300  கி.மு. யுசிலிட் படைப்பிற்கு முன்னர், கணிதத்தில் கிரேக்க தத்துவ படிப்பு, ஆன்மீக நம்பிக்கையுடன் இணைந்திருந்தது. உதாரணமாக, நிகோமாச்சஸ், எண்களுக்கு முந்தைய பித்தேகோரியன் அணுகுமுறை மற்றும் அவரது படைப்பான எண்கணிதம் அறிமுகம் ஆகியவற்றில் ஆன்மீக நம்பிக்கையுடன் உள்ள உறவுகளை சுருக்கமாகக் குறிப்பிட்டார்.
ஆர்க்கிமெடெசு, திபோபாண்டசு பயன்படுத்திய கிரேக்க எண்கள் மற்றவர்கள் பயன்படுத்திய நிலைநிறுத்தக் குறிப்பு எண்களிடமிருந்து மிகவும் வேறுபட்டவை அல்ல. பூர்வ கிரேக்கர்கள் 0 பூச்சியத்திற்கான சின்னத்தைக் கொண்டிருக்கவில்லை என்பதால் (எலனிசிடிக்கு காலம் வரை), அவை மூன்று தனித்தனி சின்னங்களைக் கொண்டிருந்தன. பத்தாவது இடத்திற்கு ஒன்று, நூறுக்கு ஒன்று. பின்னர் ஆயிரம் இடத்திற்கு அவை அலகு இடத்திற்கான சின்னங்களை மறுபடியும் மறுபடியும் பயன்படுத்தினர். அவற்றின் கூட்டல் வழிமுறை நம்முடையது போலவே இருந்தது, அவற்றின் பெருக்கல் வழிமுறை மிகவும் சற்று வித்தியாசமானது இருந்திருக்கிறது. ஆனால் வகுத்தல் வழிமுறை நம்முடையது போலவே இருந்திருக்கிறது மற்றும் ஆர்க்கிமிடீசுக்கு சதுர ரூட் கண்க்கிடும் முறை அறிந்திருக்கவும் மற்றும் கண்டுபிடித்திருக்கவும் வாய்ப்பிருந்திருக்கிறது. அவர் ஈரோ முறையை அதற்கு அடுத்தடுத்த தோராயமாக பயன்படுத்த விரும்புகிறார். ஏனெனில், ஒரு முறை கணக்கிடப்பட்டால், ஒரு எண் மாறாது, மற்றும் 7485696 போன்ற சரியான சதுரங்களின் சதுர ரூட், 2736 என உடனடியாக நிறுத்தப்பட வேண்டும். பண்டைய சீனர்கள் இதேபோன்ற கண்க்கிடும் முறையை பயன்படுத்தினர். ஏனென்றால் அவரிகலிடத்தில் 0 பூச்சியத்திற்கான சின்னம் இல்லாதிருந்ததால், அவை ஒரு அலகு இடத்திற்கு ஒரு தொகுப்பு அடையாளமும், பத்தாவது இடங்களுக்கான இரண்டாவது தொகுப்பு அடையாளமும். நூறாவது இடத்திற்கு அடையாளங்களை மறுபடியும் மறுபடியும் பயன்படுத்தினர். அவர்களின் சின்னங்கள் பண்டைய எண்ணும் தண்டுகள் அடிப்படையிலானவை. சீனர்கள் நிலையான குறியீடுகள் எப்போது பயன்படுத்த தொடங்கினர் என்பது தெறியாது ஆனால் கி.மு. 400 க்கு முன்பே நிச்சயமாக இருந்திருக்கும். சிரியாவின் பிசப்பு, செவரஸ் செபோக் (650 கி.மு.), "இந்தியர்கள் கண்க்கிடும் முறையைப் பற்றி பாராட்ட எந்த வார்த்தையையும் போதுமானதாக இல்லை ஏனென்றால் அவர்கள் ஒரு சிறந்த கணக்கிடுவதற்கான முறையை கொண்டிருக்கிறார்கள்."
லியனார்டோ பிசா பிபநோசி, 1200 ஆம் ஆண்டில் லிபர் அபாசியில் இவ்வாறு எழுதினார். "இந்தியர்களின் கணக்கிடும் முறை எந்த அறியப்பட்ட முறையும் விஞ்சிவிட்டது. இது ஒரு அற்புதமான முறை. ஒன்பது குறியீடுகள் மற்றும் 0 பூச்சியம் குறியீடு ஆகியவற்றைப் பயன்படுத்தி அவர்கள் கணக்கிடுகிறார்கள்."
இந்து-அரேபிய எண்களின் படிப்படியான வளர்ச்சி, இட மதிப்புத் தன்மை மற்றும் நிலைநிறுத்த குறிமுறை ஆகியவற்றை சுயாதீனமாக உருவாக்கியது, இது தசம கணக்கிடுதலுக்கான அடிப்படையான எளிமையான முறைகள் மற்றும் ஒரு இலக்கத்தின் 0 பூச்சியத்தைக் குறிக்கும் பயன்பாடு ஆகியவற்றை ஒருங்கிணைக்கிறது. இந்த முறையானது ஒரு பெரிய மற்றும் சிறிய முழு எண்களை குறிப்பதற்கு ஒரு நிலையான அமைப்பை அனுமதித்துள்ளது. இந்த அணுகுமுறை இறுதியில் மற்ற அனைத்து அமைப்புகளையும் மாற்றியது. 6 ஆம் நூற்றாண்டின் முற்பகுதியில், இந்திய கணிதவியலாளர் ஆர்யபட்டா இந்த அமைப்பின் தற்போதைய பதிப்பில் தனது ஆராய்ச்சிகளை தொட்ர்ந்தார், மேலும் பல்வேறு குறிப்புகளுடன் பரிசோதனைகளையும் செய்துள்ளார்.
7 ஆம் நூற்றாண்டில், பிரம்மகுப்தா 0 பூச்சியத்தைப் ஒரு தனி எண்ணாக  பயன்படுத்தி, பூச்சியம் மற்றும் அனைத்து பிற எண்களின் பெருக்கல், பிரிவு, கூட்டல் மற்றும் கழித்தல் ஆகியவற்றின் முடிவுகளை நிர்ணயித்ததுள்ளார். ஆனால் 0 பூச்சியத்தால் வகுப்படும் எண்ணின் முடிவை அவரால் கூறமுடியவில்லை.
கூட்டல் (+)
இரண்டு எண்களை விட அதிகமான எண்களை மீண்டும் மீண்டும் சேர்த்துக் கூட்டல்; இந்த நடைமுறை கூட்டுத்தொகை என அறியப்படுகிறது மற்றும் எண்ணற்ற எண்ணற்ற எண்ணை எண்ணற்ற வரிசையில் சேர்க்க வழிகள் உள்ளன; எண் 1 இன் தொடர்ச்சியான எண்ணிக்கையின் கணக்கிடுதல் மிக அடிப்படை வடிவம் ஆகும்.
கூட்டல் என்பது கூடுதலாக வகை மாற்று மற்றும் கூட்டுப்பண்புகள் கொண்டதாகவும் இருக்கிறது அதாவது ஒரு தொடரில் எண்ணின் நிலையை எப்படி மாற்றினாலும் அந்த எண்ணின் தொகை மாறாமல் இருக்கும். கூடுதலாக அடையாளம் உறுப்பு (கூடுதல் சேர்க்கை) 0 என்பது, எந்த எண்னுடன் கூட்டலின் போது அந்தக் கூட்டப்படும் எண்ணின் தொகை மாறாமல் அளிக்கிறது & nbsp; 0. கூடுதலாக, நேர்மாறு உறுப்பு (கூட்டல் நேர்மாறானது) கூட்டப்படும் எண்ணின், அதாவது அந்த எண்ணின் எதிர் எண்ணுடன் சேர்த்துக்கொள்ளும் போது 0 பூஜ்ஜியம் கிடைக்கப்பெறும். உதாரணமாக, 7-ன் எதிர் -7, எனவே
7 + (−7) = 0
.
கழித்தல் (-)
கழித்தல் என்பது கூட்டலின் தலைகீழ் ஆகும். கழித்தல் இரண்டு எண்களுக்கு இடையில் உள்ள வேறுபாட்டைக் காண்கிறது, அதாவது கழிக்கப்படும் எண் கழிபடும் எண்னை விட சிறியதாக இருந்தால் வேறுபாடு நேர்மறையாக இருக்கும் மாறாக கழிக்கப்படும் எண் கழிபடும் எண்னை விட பெறியதாக இருந்தால் வேறுபாடு எதிர்மறையாக இருக்கும். இரண்டு எண்களும் சமமாக இருந்தால் வேறுபாடு 0 பூஜ்ஜியமாக கிடைக்கும்.
பெருக்கல் (× or · or *)
பெருக்கல் என்பது கணிதத்தின் இரண்டாவது அடிப்படை செயல்பாடு ஆகும். பெருக்கல் இரண்டு வேறு வேறு முழு எண்களை ஒற்றை எண்ணின் தொடர் கூட்டுத்தொகையாக உருவாக்குகிறது. இரண்டு பெருக்கப்படும் அசல் அல்லது முழு எண்களை பெருக்கிகள் என்றும், சில நேரங்களில் இரண்டு காரணிகள் என அழைக்கப்படுகின்றன.
பெருக்கல் ஒரு அளவிடுதலுக்கு பயன்ப்டுகிறது. எண்களை ஒரு வரிசையில் நிற்பதாக கற்பனை செய்தால், அந்தப் பல எண்களின் பெருக்கல்,  x  எனக் கூறினால், அந்த்  x  1 ஐ விட அதிகமாக இருக்க வேண்டும். இப்போது அந்த எண்கள் X எனற எண்ணின் எண்ணிக்கையில் சமமாக் அந்த வரிசையில் உள்ள எண்களின் கூட்டுத்தொகை   x  ஆகும்.
a × b
or
a·b
. கணினி நிரலாக்க மொழிகளிலும், மென்பொருள் தொகுப்புகளிலும், ஒரு விசைப்பலகையில் பொதுவாக காணக்கூடிய எழுத்துக்களை மட்டுமே பயன்படுத்த முடியும், இது பெரும்பாலும் ஒரு நட்சத்திரத்துடன் எழுதப்படுகிறது: a * b.
வகுத்தல் (÷ or /)
வகுத்தல் என்பது பெருக்கத்தின் தலைகீழ் ஆகும். இது இரண்டு முழு எண்களை வகுப்பதால் ஈவு கிடைக்கப்பெறும். இதில் வகுபடும் எண், வகு எண்னை விட பெரியதாக இருந்தால் வகுத்தல் போது ஒரு நேர்மறை எண் ஈவாகக் கிடைக்கும். இதுவே வகுபடும் எண், வகு எண்னை விட சிறியதாக இருந்தால் வகுத்தல் போது ஒரு எதிர்மறை எண் ஈவாகக் கிடைக்கும். இப்போது ஈவை அந்த வகு எண்ணால் பெருக்கினால் வகுபடும் எண் கிடைக்கும். ஒரு முழு எண்னை 0 பூஜ்ஜியத்தால் வகுத்தால் ஈவு என்பது ஒரு முடிவில்லா ஒன்றாகும்.
வகுத்தல் என்பது வகை மாற்று பண்போ அல்லது கூட்டுப்பண்புகள் கொண்டதாகவோ இருக்கிறது. மேலும் கழித்தலை கூட்டலாக பார்க்கவும், வகுத்தலை பெருக்கலாகப் பார்க்க இது பயனுள்ளதாக இருக்கும். வகுபடும் a எண்னை வகு b எண்னின் தலைகீழ் பெருக்கினால் கிடைக்கும் விடை சமமாகும்
a ÷ b = a × 1⁄b.
. மேலும் பெருக்கலின் அனைத்து பண்புகளையும் கொண்டிருக்கிறது.
மேற்கோள்கள்
பகுப்பு:எண்கள் பகுப்பு:எண்கணிதம்
ரா மாகாணம்
ரா மாகாணம் பிஜி நாட்டின் பதினான்கு மாகாணங்களில் ஒன்று. இது விட்டி லிவு மாகாணத்தில் அமைந்துள்ளது. இது 1341 சதுர கிலோமீட்டர் பரப்பளவைக் கொண்டது. ரா மாகாணம் மாகாண சபை ஆட்சிக்கு உட்பட்டது.
மேற்கோள்கள்
பகுப்பு:பிஜி
ஜங்கம்
ஜங்கம் (Jangam) ஜங்மர், என்போர் நடமாடித்திரிந்த சைவ மதகுருமார் ஆவார். இவர்கள் சிவனின் சீடர்கள் ஆவர். லிங்காயத்தர் அல்லது லிங்கம்ககட்டி என்றும் இவர்களை முற்காலத்தில் அழைத்து வந்தனர்சோதிர்லிங்க தலங்களில் இவர்கள் மதகுருவாக செயற்படுகின்றனர். கருநாடகம், மகாராட்டிரம், மத்தியப் பிரதேசம், குசராத்து, தெலுங்கானா மற்றும் ஆந்திரப் பிரதேசம் ஆகிய மாநிலங்களில் இவர்கள் காணப்படுவதுடன், தமிழ் நாட்டின் விருதுநகர், சிவகாசி, திண்டுக்கல், தர்மபுரி, மதுரை, தேனி, கிருட்டிணகிரி, நாமக்கல், ஈரோடு, திருப்பூர், விழுப்புரம், கோயம்புத்தூர், திருச்சிராப்பள்ளி சேலம், ஆகிய இடங்களிலும் காணப்படுகின்றனர்.
மேற்கோள்கள்
பகுப்பு:சைவ சமயம்
கட்முக்தேஷ்வர் சட்டமன்றத் தொகுதி
கட்முக்தேஷ்வர் சட்டமன்றத் தொகுதி, உத்தரப் பிரதேச சட்டமன்றத்துக்கான தொகுதியாகும். இது அம்ரோகா மக்களவைத் தொகுதிக்கு உட்பட்டது.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் கீழ்க்காணும் பகுதிகள் உள்ளன.
சான்றுகள்
பகுப்பு:உத்தரப் பிரதேச சட்டமன்றத் தொகுதிகள் பகுப்பு:காசியாபாத் மாவட்டம், இந்தியா
என். கே. ரகுநாதன்
'''என். கே. ரகுநாதன்''' (1929 - சூன் 11, 2018) இலங்கையின் குறிப்பிடத்தக்க எழுத்தாளர். "வெண்ணிலா", "எழிலன்", "துன்பச்சுழல்", "வரையண்ணல்" ஆகிய புனைப்பெயர்களிலும் எழுதியவர். இவரது சிறுகதைகளின் முதற்தொகுப்பு 1962 இல் நிலவிலே பேசுவோம் என்ற தலைப்பில் வெளிவந்தது.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:1929 பிறப்புகள் பகுப்பு:2018 இறப்புகள் பகுப்பு:யாழ்ப்பாணத்து நபர்கள்
த பிக் பாஸ்
த பிக் பாஸ் (The Big Boss) 1971 ஆம் ஆண்டு வெளிவந்த சீனத் திரைப்படமாகும். லோ வே இயக்கத்தில் வெளிவந்திருக்கும் இத்திரைப்படத்தில் புரூஸ் லீ, மரிய ஜி மற்றும் பலரும் நடித்துள்ளனர்.
வகை
தற்காப்புக்கலைப்படம் / அதிரடித் திரைப்படம்
வெளியிணைப்புகள்
பகுப்பு:சீனத் திரைப்படங்கள் பகுப்பு:தற்காப்புக் கலை திரைப்படங்கள் பகுப்பு:ஆங்காங் திரைப்படங்கள்
நோக்கியா
நோக்கியா கார்ப்பரேசன் என்பது பின்லாந்து நாட்டை தலைமையிடமாகக் கொண்டுள்ள ஒரு பன்னாட்டு தகவல்தொடர்பு நிறுவனம் ஆகும். இதுதான் உலகின் மிகப்பெரிய கைபேசி உற்பத்தியாளராகும். நோக்கியா 120 நாடுகளில் 128,445 ஊழியர்கள், 150க்கும் மேற்பட்ட நாடுகளில் விற்பனை ஆகியவற்றோடு மொபைல் சாதனங்கள் தயாரிப்பு, இணையம் மற்றும் தகவல்தொடர்பு தொழில்துறைகளின் ஒருங்கிணைப்பு ஆகியவற்றில் ஈடுபட்டிருக்கிறது. இதனுடைய உலகளாவிய ஆண்டு வருவாய் 50.7 பில்லியன் யூரோக்களாகும், அதனுடைய 2008ஆம் ஆண்டு செயல்பாட்டு லாபம் மட்டும் 5.0 பில்லியனாகும். இதனுடைய உலகளாவிய சாதன சந்தைப் பங்கு 2009ஆம் ஆண்டு இரண்டாவது காலாண்டில் ஏறத்தாழ 38 சதவிகிதமாகும், அது 2008ஆம் ஆண்டு இரண்டாவது காலாண்டில் 40 சதவிகிதத்திலிருந்து குறைந்து, 2009ஆம் ஆண்டு முதல் காலாண்டில் 37 சதவிகிதத்திலிருந்து உயர்ந்தது..
2013 செப்டம்பர் 02ல் மைக்ரோசாப்ட் நிறுவனம் இதனை 7.17 பில்லியன் அமெரிக்க டாலர்களைக் கொடுத்து தன்னகப்படுத்த முடிவு செய்யப்பட்டுள்ளது .வரி ஏய்ப்பு செய்ததாக கூறி சென்னையிலுள்ள நோக்கியா நிறுவனத்தின் மொபைல் போன் தயாரிப்பு தொழிற்சாலையை வருமான வரித்துறையினர் கடந்த செப்டம்பர் மாதம் சீல் வைத்தனர்.வரி ஏய்ப்பு செய்த சென்னை நோக்கியா தொழிற்சாலையை மைக்ரோசாப்ட் நிறுவனத்திற்கு விற்பனை செய்ய தடை எதுவும் இல்லை என்று டெல்லி உயர்நீதிமன்றம் உத்தரவிட்டுள்ளது.
நோக்கியா ஒவ்வொரு சந்தைப் பிரிவிற்கும், ஜிஎஸ்எம், சிடிஎம்ஏ மற்றும் டபிள்யூ-சிடிஎம்ஏ (யுஎம்டிஎஸ்) உள்ளிட்ட புரோட்டோகாலுக்கும் ஏற்ப மொபைல் சாதனங்களை உற்பத்தி செய்கிறது. இசை, வரைபடங்கள், ஊடகம், செய்தியனுப்புதல் மற்றும் விளையாட்டுக்கள் ஆகியவற்றை மக்கள் அனுபவிக்கும் விதமாக Nokia (நோக்கியா) இணைய சேவைகளையும் வழங்குகிறது. Nokia (நோக்கியா)வின் துணை நிறுவனமான Nokia (நோக்கியா) சீமன்ஸ் நெட்வொர்க்ஸ் தகவல்தொடர்பு வலை அமைப்பு உபகரணங்களைத் தயாரிப்பதோடு, தீர்வுகளையும் சேவைகளையும் வழங்குகிறது. இந்த நிறுவனம் அதனுடைய முழு உடைமையுள்ள துணைநிறுவனமான நாவ்டெக் வழியாக எண்ம (டிஜிட்டல்) வரைபடம் வழங்குவதிலும் ஈடுபட்டுள்ளது.
Nokia (நோக்கியா) உலகம் முழுவதிலும் உள்ள பல்வேறு நாடுகளில் ஆராய்ச்சி மற்றும் மேம்பாடு, உற்பத்தி மற்றும் விற்பனைக்கான தளங்களைக் கொண்டிருக்கிறது. 2008ஆம் ஆண்டிலிருந்து Nokia (நோக்கியா) ஆராய்ச்சி மற்றும் மேம்பாட்டுத் துறைகளை 16 நாடுகளிலும் அத்துறையில் 39,350 ஊழியர்களையும் கொண்டிருக்கிறது, அது குழுவினரின் மொத்த வேலைத்திறனில் ஏறத்தாழ 31 சதவிதமாகும். 1986இல் நிறுவப்பட்ட Nokia (நோக்கியா) ஆராய்ச்சி மையம் 500 ஆராய்ச்சியாளர்கள், பொறியாளர்கள் மற்றும் அறிவியலாளர்களை உள்ளடக்கிய Nokia (நோக்கியா)வின் தொழில்துறை ஆராய்ச்சி பிரிவாகும். இது ஏழு நாடுகளில் தளங்களைக் கொண்டிருக்கிறது: சீனா, இந்தியா, கென்யா, ஸ்விட்சர்லாந்து, யுனைட்டட் கிங்டம் மற்றும் அமெரிக்கா. இதன் ஆராய்ச்சி மையங்களுக்கும் அப்பால் 2001இல் பிரேசிலில் அமைந்துள்ள ஆராய்ச்சி மற்றும் மேம்பாட்டு நிலையமான ஐஎன்டிடீ - Nokia (நோக்கியா) தொழில்நுட்ப நிறுவனத்தை நோக்கியா நிறுவியுள்ளது (சொந்தமாகக் கொண்டிருக்கிறது). எஸ்பூ, அவுலு மற்றும் சாலோ, ஃபின்லாந்து; மேனுவஸ், பிரேசில்; பீஜிங், டொங்குன் மற்றும் சுஹோவ், சீனா; ஃபார்ன்பரோ, இங்கிலாந்து; கோமரம், ஹங்கேரி; சென்னை, இந்தியா; ரெனோஸா, மெக்ஸிகோ; ஜூகு, ரொமானியா மற்றும் மாஸன், தென் கொரியா ஆகிய இடங்களில் மொத்தமாக 15 உற்பத்தி அமைப்புகளை செயல்படுத்துகிறது. Nokia (நோக்கியா)வின் வடிவமைப்புத் துறை லண்டனில் உள்ள சஹோவில் உள்ளது.
நோக்கிய ஒரு பொது வரையறு நிறுவனமாக ஹெல்சின்கி, ஃபிராங்ஃபர்ட் மற்றும் நியூயார்க் பங்கு வர்த்தக மையங்களில் பட்டியலிடப்பட்டிருக்கிறது.[30]ஃபின்லாந்து பொருளாதாரத்தில் Nokia (நோக்கியா) மிகப்பெரிய பங்கு வகிக்கிறது; மிகப்பெரிய ஃபின்னிஷ் நிறுவனமான இது 2007இல் ஹெல்சின்கி பங்கு மாற்றகத்தின் (ஓஎம்எக்ஸ் ஹெல்சின்கி) சந்தை மூலதனமாக்கலில் மூன்றாவதாக இருப்பதாக கணக்கிடப்பட்டுள்ளது, இது ஒரு தொழில்துறைமயமாக்கப்பட்ட நாட்டில் மிகவும் பிரத்யேகமான நிலையாகும். இது ஃபின்லாந்து நாட்டின் முக்கிய வேலைவாய்ப்பு வழங்குநர் என்பதுடன் இதனுடைய கூட்டாளிகள் மற்றும் துணை ஒப்பந்ததாரராக பல சிறு நிறுவனங்களும் வளர்ந்துள்ளன. 1999இல் மட்டும் Nokia (நோக்கியா) ஃபின்லாந்தின் மொத்த உள்நாட்டு உற்பத்தியை 1.5 சதவிகிதத்திற்கும் அதிகமாக உயர்த்தியிருக்கிறது.2004இல் ஃபின்னிஷ் மொத்த உள்நாட்டு உற்பத்தியில் Nokia (நோக்கியா)வின் பங்கு 3.5 சதவிகிதம் என்பதோடு இது 2003இல் ஃபின்லாந்தின் ஏற்றுமதியில் கிட்டத்தட்ட கால்பங்கு என்று கணக்கிடப்பட்டுள்ளது.
ஃபின்லாந்தியர்கள் Nokia (நோக்கியா)வை சிறந்த ஃபி்ன்னிஷ் முத்திரைப் பெயர் என்றும் சிறந்த வேலைவாய்ப்பு வழங்குநர் என்றும் தொடர்ந்து மதிப்பிட்டு வருகின்றனர். 35.9 பில்லியனுக்கு மதிப்பிடப்பட்டுள்ள Nokia (நோக்கியா) முத்திரைப் பெயர்(Brand), இண்டர்பிராண்ட் பிஸினஸ்வீக் 2008ஆம் ஆண்டு சிறந்த உலகளாவிய முத்திரைப் பெயர்கள் பட்டியலில் மிகவும் மதிப்புமிக்க ஐந்தாவது முத்திரைப் பெயர் என்று பட்டியலிடப்பட்டுள்ளது. இது ஆசியா(2007இல்) ,ஐரோப்பாவில் (2008இல்) முதல்தர முத்திரைப் பெயர், ஃபார்ச்சூனின் 2009ஆம் ஆண்டு உலகின் மிகவும் மதிப்புமிக்க நிறுவனங்கள் பட்டியலில் இது மிகவும் மதிக்கப்படும் 42வது நிறுவனமாக பட்டியலிடப்பட்டுள்ளது (நெட்வொர்க் தகவல்தொடர்பில் மூன்றாவது, ஏழாவது அமெரிக்கா அல்லாத நிறுவனம்), மற்றும் 2009இல் ஃபார்ச்சூன் குளோபல் 500 பட்டியலில் வருவாய் அடிப்படையில் கணக்கிடப்பட்டதில் உலகின் 85வது பெரிய நிறுவனமாகும், இது முந்தைய ஆண்டு 88வது இடத்திலிருந்து உயர்ந்து வந்திருக்கிறது. 2009ஆம் ஆண்டில், ஏஎம்ஆர் ரிசர்ச் Nokia (நோக்கியா)வின் உலகளாவிய வழங்கு சங்கிலியினை உலகில் ஆறாவதாக பட்டியலிட்டிருந்தது.
தகவல்தொடர்புக்கு முந்தைய யுகம்
நோக்கிய கம்பெனி (Nokia (நோக்கியா) ஆக்டிபெலக்),ஃபின்னிஷ் ரப்பர் ஒர்க்ஸ் லிமிடெட் (சூமென் கம்மிடெடஸ்) மற்றும் ஃபின்னிஷ் கேபிள் ஒர்க்ஸ் லிமிடெட் (சூமென் காபெலிட்டஸ் ஒய்) ஆகியோர் Nokia (நோக்கியா)வின் முன்னோர் நிறுவனங்களாவர்.
சுரங்கப் பொறியாளரான ஃபிரெடெரிக் ஐடஸ்டம் 1865இல் தென்மேற்கு ஃபின்லாந்தில் டேம்பீர் நகரை நோக்கி விரைந்தோடும் டேம்மர்கோஸ்கி நதிக்கரையில் மரக் காகிதக்கூழ் மில் ஒன்றை நிறுவி காகித உற்பத்தியைத் துவங்கியதிலிருந்து Nokia (நோக்கியா)வின் வரலாறு தொடங்குகிறது. 1868இல், நீர்மின்சக்தி உற்பத்திக்கு ஏற்ற மூலாதாரமாக விளங்கிய Nokia (நோக்கியா)விர்டா நதிக்கரையிலுள்ள டேம்பீர் நகருக்கு மேற்கே பதினைந்து கிலோமீட்டர்கள் (ஒன்பது மைல்கள்) தொலைவில் அமைந்திருக்கும் Nokia (நோக்கியா) நகருக்கு அருகாமையில் ஐடஸ்டம் இரண்டாவது மில்லை கட்டினார். 1871இல், ஐடஸ்டம் தன்னுடைய நெருங்கிய அரசியல் நிபுணத்துவம் பெற்ற நண்பரான லியோ மெஷலினின் உதவியுடன் தன்னுடைய நிறுவனத்திற்கு மறுபெயரிட்டு பங்குவெளியீட்டு நிறுவனமாக மாற்றினார், அதன்படி இன்றும் Nokia (நோக்கியா) என்று அறியப்படுகிற பெயரால் அந்த நிறுவனம் நிறுவப்பட்டது.
Nokia (நோக்கியா) என்ற நகரத்தின் பெயர் அந்த நகரை நோக்கி ஓடுகின்ற நதியின் பெயரிலிருந்து உருவானதாகும்.Nokia (நோக்கியா)வி்ர்டா என்ற இந்த நதி, உண்மையில் நோ்ககியாவிர்டா நதிக்கரையில் வாழ்ந்த சிறிய, கருப்பு ரோமம் கொண்ட விலங்கு என்ற அர்த்தத்தைத் தரக்கூடிய விலங்கின் நினைவாக வழக்கழிந்துபோன ஃபின்னிஷ் வார்த்தையிலிருந்து உருவானதாகும்.நவீன ஃபின்னிஷ் மொழியில் நோக்கி என்றால் புகைக்கரி, Nokia (நோக்கியா) என்பது இதனுடைய திரிந்த பன்மை, இருப்பினும் இந்த வடிவத்திலான வார்த்தை அரிதாகத்தான் பயன்படுத்தப்பட்டுள்ளது.பழம் வார்த்தையான nois (பன்மை. nokia ) அல்லது nokinäätä ("கருநிற கீரி"), என்பது சிறிய கீரியைக் குறிக்கிறது. ஃபின்லாந்தில் சிறிய கீரி அழிவுபடும் நிலைக்கு வேட்டையாடப்பட்ட பிறகு, அந்தப் பகுதியில் இந்நாட்களில் காணப்படக்கூடிய பைன் கீரி போன்ற கீரி யின வகையைச் சேர்ந்த கருநிற ரோமம் கொண்ட விலங்கு அனைத்திற்கும் இந்த வார்த்தை பயன்படுத்தப்பட்டது.
19ஆம் நூற்றாண்டின் முடிவில், மின்சாரத் தயாரிப்பு தொழிலுக்கு விரிவாக்க வேண்டும் என்ற மெஷலினின் விருப்பம் ஐடஸ்டமின் எதிர்ப்பால் முதலில் தடுத்து நிறுத்தப்பட்டது.இருப்பினும், 1896இல் நிர்வாகத்திலிருந்து ஐடஸ்டம் பணிஓய்வு பெற்றது மெஷலின் அந்த நிறுவனத்தின் தலைவராவதற்கு உதவியது (1898 முதல் 1914 வரை) என்பதுடன் பெரும்பாலான பங்குதாரர்களை அவரது திட்டங்களில் முதலீடு செய்ய வைத்தது, இவ்வாறுதான் அவருடைய நோக்கம் உண்மையானது. 1902இல் Nokia (நோக்கியா) தனது தொழில் நடவடிக்கைகளில் மின்சாரத் தயாரிப்பை சேர்த்துக்கொண்டது.
தொழில்துறை திரட்சி
1922இல் இருந்து கூட்டாக சொந்தமாக்கிக் கொள்ளப்பட்ட இந்த மூன்று நிறுவனங்களும் 1967இல் Nokia (நோக்கியா) கார்ப்பரேஷன் என்று புதிய தொழில்துறை திரட்சியாக இணைக்கப்பட்டன, அது உலகளாவிய நிறுவனமாக Nokia (நோக்கியா)வின் எதிர்காலத்திற்கு வழியமைத்துக் கொடுத்தது. இந்தப் புதிய நிறுவனம் முன்னரும் பின்னரும் காகிதத் தயாரிப்புகள், கார் மற்றும் மிதிவண்டி டயர்கள், காலணி (வெலிங்டன் பூட் உள்ளிட்ட), தகவல்தொடர்பு கம்பி வடங்கள், தொலைக்காட்சிப் பெட்டிகள் மற்றும் பிற நுகர்வோர் மின்னணு சாதனங்கள், பர்சனல் கம்ப்யூட்டர்கள், மின் ஆக்கி இயந்திரம், ரோபாட்டிக்குகள், உறைகலம்கள், ராணுவ தகவல்தொடர்பு மற்றும் உபகரணங்கள் (ஃபின்னிஷ் ராணுவத்திற்கான சான்லா M/90 சாதனம் மற்றும் M/61 வாயு முகமூடிகள்), பிளாஸ்டிக்குகள், அலுமினியம் மற்றும் ரசாயனங்கள் ஆகியவற்றை உற்பத்தி செய்து பல தொழில்களிலும் ஈடுபட்டது. ஒவ்வொரு தொழில் நிலையத்திற்கும் உரியதாக Nokia (நோக்கியா) கார்ப்பரேஷன் தலைவரான பியோர்ன் வெஸ்டர்லண்டிற்கு அறிக்கை அளிக்கக்கூடிய இயக்குனர்கள் இருகின்றனர். ஃபின்னிஷ் கேபிள் ஒர்க்ஸின் தலைவராக நிறுவனத்தின் முதல் மின்னணு (Electronics) துறையை 1960இல் அமைப்பதற்கு பொறுப்பேற்றிருந்தார், அது Nokia (நோக்கியா)வின் தகவல்தொடர்புத் துறை எதிர்காலத்திற்கு விதை தூவுவதாக இருந்தது.
தகவல்தொடர்பு யுகம்
Nokia (நோக்கியா)வின் தற்போதைய அவதாரத்தின் விதைகள் 1960இல் கம்பி வட (Cable) துறையின் ஒரு பிரிவாக மின்னணு சாதனங்கள் நிறுவப்பட்டபோதும் 1962இல் இதனுடைய முதல் மின்னணு சாதனமான அணுசக்தி நிலையங்களில் பயன்படுத்தப்படும் பல்ஸ் அனாலிஸர் தயாரிப்பு தொடங்கப்பட்டபோதும் தூவப்பட்டதாகும். 1967ஆம் ஆண்டு இணைப்பில், இந்தப் பிரிவு தனித்துறையாக பிரிக்கப்பட்டு தொலைத்தொடர்பு சாதனங்களை உற்பத்தி செய்யத் தொடங்கியது.
வலைப் பின்னல் உபகரணம்
1970களில், தொலைத்தொடர்பு மாற்றகங்களுக்கான டிஜிட்டல் தொடர்பிணைப்பான Nokia (நோக்கியா) டிஎக்ஸ் 200ஐ உருவாக்கியதன் மூலம் நோக்கியா தொலைத்தொடர்புத் துறையில் அதிக ஈடுபாடு காட்டியது. 1982இல், டிஎக்ஸ் 200 தொடர்பிணைப்பான் மைக்ரோபிராசஸரால் கட்டுப்படுத்தப்படும் உலகின் முதலாவது தொலைத்தொடர்பு மாற்றகமானதுடன், ஐரோப்பாவில் சேவைக்கு எடுத்துக்கொள்ளப்பட்ட முற்றிலும் டிஜிட்டல்மயமான முதல் மாற்றகமானது.இந்த டிஎக்ஸ் 200 நெட்வொர்க் உபகரண பிரிவின் மிகுந்த பயன்மிக்க உபகரணமானது.இதனுடைய அளவையலகு மற்றும் நெகிழ்வான கட்டமைப்பு பல்வேறு தொடர்பிணைப்பு தயாரிப்புகளாக உருவாகச் செய்தது. 1984இல் நார்டிக் மொபைல் டெலிஃபோனி நெட்வொர்க்கிற்கான மாற்றகத்தின் வடிவங்கள் உருவாகத் தொடங்கின.
1970கள் மற்றும் 1980களில், பின்லண்டின் பாதுகாப்புப் படைக்காக டிஜிட்டல், போர்ட்டபிள் மற்றும் என்கிரிப்ட் செய்யப்பட்ட உரை அடிப்படையிலான தகவல்தொடர்பு சாதனமான Sanomalaitejärjestelmäஐ ("செய்தி சாதன அமைப்பு") Nokia (நோக்கியா) உருவாக்கியது. பாதுகாப்புப் படையால் தற்போது பயன்படுத்தப்படுகின்ற முக்கிய யூனிட் சனோமெலெய்ட் M/90 (சான்லா M/90) ஆகும்.
முதல் மொபைல் ஃபோன்கள்
நவீன செல்லுலார் மொபைல் டெலிபோனி அமைப்புகளுக்கு முன்பிருந்தவை பல்வேறு "ஓஜி" செல்லுலாருக்கு முந்தைய மொபைல் ரேடியோ டெலிபோனி தரநிலைகளாகும்.1960களில் இருந்து நோக்கிய வணிக மற்றும் சில ராணுவ மொபைல் ரேடியோ தகவல்தொடர்பு தொழில்நுட்பங்களை உருவாக்கி வருகிறது, என்றாலும் நிறுவனத்தின் இந்தப் பகுதி பிந்தைய நிறுவன பகுப்பிற்கு முன்னர் விற்கப்பட்டிருந்தது.1964இல் இருந்து சலோரா ஒய்க்கு இணையாக அதனுடன் விஎச்எஃப் ரேடியோவையும் உருவாக்கியது.1966இல், Nokia (நோக்கியா)வும் சலோராவும் கார் அடிப்படையிலான மொபைல் டெலிபோனி அமைப்பு மற்றும் முதல் வணிகரீதியாக செயல்படுத்தப்படும் பொது மொபைல் ஃபோன் நெட்வொர்க்கான ஏஆர்பி தரநிலையை (ஆட்டோரேடியோஃபலின் என்பதைக் குறிப்பது அல்லது ஆங்கிலத்தில் கார் ரேடியோ ஃபோன் ) ஃபின்லாந்தில் உருவாக்கத் தொடங்கியது.இது 1971இல் ஆன்லைக்கு சென்றதோடு 1978இல் 100 சதவிகித கவரேஜை வழங்கியது.
1979இல் Nokia (நோக்கியா) மற்றும் சலோராவின் இணைப்பு மொபிரா ஒய் இன் நிறுவுகைக்கு காரணமாகியது.மொபிரா என்எம்டி (நார்டிக் மொபைல் டெலிபோனி)நெட்வொர்க் தரநிலைக்காக முதல் தலைமுறை, 1981இல் ஆன்லைக்கு சென்ற முதல் முற்றிலும் தானியங்குகின்ற செல்லுலார் ஃபோன் ஆகிய மொபைல் போன்களை உருவாக்கத் தொடங்கியது. 1982இல், என்எம்டி-450 நெட்வொர்க்குகளுக்கான மொரிரா செனட்டர்கார் ஃபோன்களை மொபிரா அறிமுகப்படுத்தியது. thumb|150px|மொபிரா சிட்டிமேன் 150, 1989இல் இருந்து Nokia (நோக்கியா)வின் என்எண்டி-900 மொபைல் ஃபோன் (இடது),2003இல் இருந்து Nokia (நோக்கியா) 1100உடன் ஒப்பிடப்பட்டது.[105] மொபிரா சிட்டிமேன் வரிசை 1987இல் வெளியிடப்பட்டது.[106] Nokia (நோக்கியா) சலோரா ஒய்ஐ 1984இல் வாங்கியது என்பதுடன் நிறுவனத்தின் 100 சதவிகிதத்தையும் சொந்தமாகக் கொண்டுள்ளது, நிறுவனத்தின் தொலைத்தொடர்பு கிளையை Nokia (நோக்கியா) மொபிரா ஒய் என்று மாற்றிக்கொண்டுள்ளது. 1984இல் கொண்டுவரப்பட்ட மொபிரா டாக்மேன் உலகின் முதலாவது இடம்மாற்றி எடுத்துச்செல்லக்கூடிய ஃபோன்களாகும்.1987இல், உலகின் முதலாவது கைக்கடக்கமான ஃபோன்களான என்எம்டி- 900 நெட்வொர்க்குகளுக்கான மொபிரா சிட்டிமேன் 900ஐ அறிமுகப்படுத்தியது (அது என்எம்டி-450 உடன் ஒப்பிடுகையில் சிறந்த சிக்னலை வழங்கக்கூடியதாக இருந்தாலும் குறுகிய சுற்றளவிலேயே இருந்தது). 1982ஆம் ஆண்டு மொபிரா செனட்டர் 9.8 கிலோகிராம் (22 எல்பி)எடைகொண்டதாக இருக்கையில்9.8 kg, மொபிரா சிட்டிமேன் பேட்டரியுடன் சேர்த்து 5 கிலோகிராம் (11 எல்பி) எடைக்கும்800 g குறைவாக5 kg இருந்ததோடு 24,000 ஃபின்னிஷ் மார்க்குகள் (கிட்டத்தட்ட 4,560 யூரோக்கள் ) விலைகொண்டதாக இருந்தது. விலை அதிகமாக இருந்தபோதிலும் இந்த முதல் ஃபோன்கள் விற்பனை உதவியாளர்களின் கைகளிலிருந்து மிக துரிதமாக வாங்கப்பட்டன. துவக்கத்தில், இந்த மொபைல் ஃபோன் "இளம் வெற்றியாளர்களிடம்" ஒரு கௌரவச் சின்னமாக இருந்து வந்தது.
சோவியத் தலைவர் மிக்கேல் கோர்பசேவ் மொபிரா சிட்டிமேனைப் பயன்படுத்தி மாஸ்கோவிலுள்ள தனது தகவல்தொடர்பு அமைச்சரை ஹெல்சின்கியிலிருந்து தொடர்புகொண்டது போன்ற படம் வெளியானபோது, 1987இல் Nokia (நோக்கியா)வின் ஃபோன்களுக்கு பெரிய அளவில் விளம்பரம் கிடைத்தது. இது இந்த ஃபோனின் "கோர்பா" என்ற செல்லப் பெயருக்கு வழிவகுத்தது.[113]
1988 இல் ஜோர்மா நீமினன் வேறு இரண்டு ஊழியர்களுடன் மொபைல் ஃபோன் யூனிட்டிற்கான தனது முதன்மை தலைமை அதிகாரி பதவியை ராஜினாமா செய்துவிட்டு, ஒரு குறிப்பிடத்தக்க நிறுவனமான பெனஃபோன் ஒய்ஐ (ஜியோசென்ட்ரிக் என்று மறுபெயரிடப்பட்டது)சொந்தமாக ஆரம்பித்தார். ஒரு வருடத்திற்குப் பின்னர் Nokia (நோக்கியா)-மொபிரா ஒய் நோக்கியா மொபைல் ஃபோன்களானது.
ஜிஎஸ்எம் இல் ஈடுபாடு
டேட்டாவையும் குரல் போக்குவரவையும் சுமந்துசெல்லக்கூடிய இரண்டாம் தலைமுறை மொபைல் தொழில்நுட்பமான ஜிஎஸ்எம்இன் (மொபைல் தகவல்தொடர்புகளுக்கான உலகளாவிய அமைப்பு)உருவாக்குநர்களில் Nokia (நோக்கியா)வும் முக்கியமானதாகும்.என்எம்டி (நார்டிக் மொபைல் தொழில்நுட்பம்), சர்வதேச ரோமிங்கை சாத்தியமாக்கிய உலகின் முதல் டெலிஃபோனி தரநிலையான இது, ஜிஎஸ்எம் உருவாக்கத்தில் நெருங்கிய பங்களிப்பினால் Nokia (நோக்கியா)விற்கான மதிப்புமிக்க அனுபவத்தை வழங்கியது, அது 1987இல் டிஜிட்டல் மொபைல் தொழில்நுட்பத்திற்கான புதிய ஐரோப்பிய தரநிலையாக எடுத்துக்கொள்ளப்பட்டது.
Nokia (நோக்கியா) 1989இல் ஃபின்னிஷ் ஆபரேட்டரான ரேடியோலின்ஜாவிற்கு தனது முதல் ஜிஎஸ்எம் நெட்வொர்க்கை வழங்கியது. அப்போது ஃபின்லாந்து பிரதம மந்திரியாக இருந்த ஹாரி ஹோல்கரியால் புரோடோடைப் Nokia (நோக்கியா) ஜிஎஸ்எம் ஃபோனைப் பயன்படுத்தி ஃபின்லாந்து ஹெல்சின்கியில் ஜூலை 1, 1991இல் உலகின் முதலாவது வணிகரீதியான ஜிஎஸ்எம் அழைப்பு செய்யப்பட்டது. 1992இல் முதல் ஜிஎஸ்எம் ஃபோனான Nokia (நோக்கியா) 1011 அறிமுகப்படுத்தப்பட்டது. இந்த மாடல் எண் அதனுடைய அறிமுக தேதியான நவம்பர் 10ஐக் குறிக்கிறது. Nokia (நோக்கியா) 1011 நோக்கியாவின் குணாதிசிய அழைப்பொலியான Nokia (நோக்கியா) டியூனை இன்னும் அமைக்கவில்லை.அது அழைப்பொலியாக Nokia (நோக்கியா) 2100 தொடர்வரிசையுடன் அறிமுகப்படுத்தப்பட்டது.
ஜிஎஸ்எம்இன் உயர்தர குரல் அழைப்புகள், சுலபமான சர்வதேச ரோமிங் மற்றும் உரை செய்தி (எஸ்எம்எஸ்)போன்ற புதிய சேவைகளுக்கான உதவி ஆகியவை மொபைல் ஃபோன் பயன்பாட்டில் உலகளாவிய வெற்றிக்கு அடித்தளமிட்டன. 1990களில் ஜிஎஸ்எம் மொபைல் டெலிபோனி உலகை ஆக்கிரமித்தது, 2008ஆம் ஆண்டு மத்தியில், 218 நாடுகள் மற்றும் பிரதேசங்கள் முழுவதிலும் 700க்கும் மேற்பட்ட மொபைல் ஆபரேட்டர்களுடன் மூன்று பில்லியன் மொபைல் தொலைபேசி சந்தாதாரர்கள் இருப்பதாக கணக்கிடப்பட்டுள்ளது.ஒரு நொடிக்கு 15 அல்லது ஒரு நாளைக்கு 1.3 மில்லியன் என்ற அளவில் புதிய இணைப்புகள் சேர்க்கப்படுகின்றன.
பர்சனல் கம்ப்யூட்டர்கள் மற்றும் தகவல்தொழில்நுட்ப உபகரணங்கள்
1980களில் Nokia (நோக்கியா)வின் கணிப்பொறி பிரிவான Nokia (நோக்கியா) டேட்டா மைக்ரோமிக்கோ எனப்படும் பர்சனல் கம்ப்யூட்டர்கள் வரிசையை தயாரித்தது. மைக்ரோமிக்கோ என்பது தொழில் கம்ப்யூட்டர்கள் சந்தையில் நுழைவதற்கான Nokia (நோக்கியா) டேட்டாவின் முயற்சியாகும்.இந்த வரிசையிலான முதல் மாடல் மைக்ரோமிக்கோ 1, கிட்டத்தட்ட ஐபிஎம் பர்சனல் கம்ப்யூட்டர் வெளியான அதே சமயத்தில் செப்டம்பர் 29, 1981இல் வெளியிடப்பட்டது. இருப்பினும் இந்த பர்சனல் கம்ப்யூட்டர் பிரிவு பின்னாளில் ஃபுஜிட்சுவின் ஒரு பகுதியாகிய பிரிட்டிஷ் ஐசிஎல் (இண்டர்நேஷனல் கம்ப்யூட்டர்ஸ் லிமிடெட்)இடம் விற்கப்பட்டது. மைக்ரோமிக்கோ ஐசிஎல்லின் வணிகக்குறியீடாக இருந்தது என்பதுடன் பின்னர் ஃபுஜிட்சுவிடம் விற்கப்பட்டது.சர்வதேச அளவில் மைக்ரோமிக்கோ வரிசை ஃபுஜிட்சுவால் எர்கோப்ரோ என்று குறிப்பிடப்பட்டது.
புஜிட்சு தனது பர்சனல் கம்ப்யூட்டர் செயல்பாடுகளை, ஃபின்லாந்து எஸ்பூவிலிருந்த (1960களில் இருந்து கம்ப்யூட்டர்கள் தயாரிக்கப்பட்டு வந்த கிலோ மாவட்டத்தில்) தனது ஒர தொழிற்சாலையையும் மூடிவிட்ட ஃபுஜிட்சு சீமன்ஸ் கம்ப்யூட்டர்ஸிற்கு 2000 ஆம் ஆண்டு மார்ச்சில் மாற்றிவிட்டது, இவ்வாறு இந்த நாட்டில் பெரிய அளவிலான பர்சனல் கம்ப்யூட்டர் தயாரிப்பு முடிவுக்கு வந்தது.பர்சனல் கம்ப்யூட்டர்களுக்கும் பெரிய சிஸ்டம் பயன்பாடுகளுக்குமான சிஆர்டிமற்றும் முந்தைய டிஎஃப்டி எல்சிடி திரைகளை அதி உயர் தரத்தில் உருவாக்கியதற்காகவும்  நோக்கியா அறியப்பட்டிருந்தது.Nokia (நோக்கியா)வின் திரை தயாரிப்புகளின் பிராண்டட் தொழில் 2000 ஆம் ஆண்டில் வியூசோனிக்கிடம் விற்கப்பட்டது. பர்சனல் கம்ப்யூட்டர்கள் மற்றும் திரைகளுக்கும் மேலாக டிஎஸ்எல் மோடம்கள் மற்றும் டிஜிட்டல் செட்-டாப் பாக்ஸ்களையும் Nokia (நோக்கியா) தயாரித்தது.